పొట్లపల్లి కేశవరావు

జస్టిస్‌ పొట్లపల్లి కేశవరావు తెలంగాణ రాష్ట్రానికి చెందిన న్యాయమూర్తి. ఆయన 2017 సెప్టెంబర్‌ 21న హైకోర్టు న్యాయమూర్తిగా నియమితులయ్యాడు.

జననం, విద్యాభాస్యం
పొట్లపల్లి కేశవరావు 29 మార్చి 1961న వరంగల్ జిల్లా, పెండ్యాల గ్రామంలో పొట్లపల్లి ప్రకాశరావు, జయప్రద దంపతులకు జన్మించాడు. ఆయన వరంగల్‌ కాకతీయ డిగ్రీ కళాశాలలో సైన్స్‌లో గ్రాడ్యుయేషన్‌ పూర్తి చేసి 1986లో కాకతీయ విశ్వవిద్యాలయం నుండి లా పట్టా అందుకున్నాడు.

వృత్తి జీవితం
పొట్లపల్లి కేశవరావు 1986లో ఏప్రిల్‌లో బార్‌ కౌన్సిల్‌లో న్యాయవాదిగా పేరు నమోదు చేసుకొని మొదట వరంగల్‌లో న్యాయవాది పింగళి సాంబశివరావు దగ్గర జూనియర్‌గా చేరి ఆ తరువాత 1991లో హైదరాబాద్‌ లో హైకోర్టు న్యాయవాది ఎంవీ రమణారెడ్డి వద్ద జూనియర్‌గా చేరి 1996 నుంచి సొంతంగా ప్రాక్టీస్‌ను మొదలు పెట్టాడు. 

పొట్లపల్లి కేశవరావు 1998 అక్టోబరు నుంచి 2001 అక్టోబరు వరకు ప్రభుత్వ న్యాయవాదిగా పని చేశాడు.ఆయన 2010-16 మధ్యకాలంలో సీబీఐ స్టాండింగ్‌ కౌన్సిల్‌గా ఉన్నాడు. పొట్లపల్లి కేశవరావు 2015లో  గ్రేటర్ హైదరాబాద్ మున్సిపల్ కౌన్సిల్ (జీహెచ్‌ఎంసీ) ,కులీ కుతుబ్‌షా అర్బన్‌ డెవలప్‌మెంట్‌ అథారిటీలకు స్టాండింగ్‌ కౌన్సిల్‌గా ఉన్నాడు.ఆయన 2017 సెప్టెంబరు 21న హైకోర్టు న్యాయమూర్తిగా నియమితులయ్యాడు.

మరణం
జస్టిస్‌ పొట్లపల్లి కేశవరావు అనారోగ్యంతో సికింద్రాబాద్‌లోని ఓ ప్రైవేటు ఆస్పత్రిలో చికిత్స పొందుతూ 9 ఆగష్టు 2021న మరణించాడు. ఆయనకు భార్య ఉష, ఇద్దరు కుమారులు నిశాంత్‌, సిద్ధార్థ్‌లు ఉన్నారు.

మూలాలు

1961 జననాలు
తెలంగాణ వ్యక్తులు
తెలంగాణ హైకోర్టు న్యాయమూర్తులు